e2d72303ffa1de1588c9b9b1bd73f298
neffos x9: Ισορροπία και ομορφιά σε ένα σύγχρονο, προσιτό smartphone
techpress.gr
2020.10

> **Το** **neffos** **x****9 της** **tp****-****link****, παρά τη χαμηλή τιμή του, αποτελεί ένα** **smartphone** **σύγχρονο και στιλάτο, αλλά πάνω από όλα... ετοιμοπόλεμο για κάθε χρήση.** 


[![](https://www.techpress.gr/wp-content/uploads/2019/07/neffos-x9s-129x300.jpg)](https://www.techpress.gr/wp-content/uploads/2019/07/neffos-x9s.jpg)h αίσθηση που εμπνέει το neffos x9 συνδυάζει δύο σημαντικά χαρακτηριστικά που δεν συνυπάρχουν συχνά στα smartphones: την... έλξη όσον αφορά στην εμφάνισή του και την εμπιστοσύνη στην ποιότητα της κατασκευής. Το πολυανθρακικό unibody σασί εγγυάται υψηλές αντοχές στις κακουχίες της καθημερινότητας, περιορίζοντας ταυτόχρονα το πάχος σε μόλις 7,85 χιλιοστά. Τα προσεγμένα φινιρίσματα και οι απαλές καμπύλες του 2.5d γυαλιού καθιστούν το το design ιδιαίτερα πολυτελές, γεγονός που μας ξάφνιασε, δεδομένης της ιδιαιτέρως χαμηλής τιμής της συσκευής. Η 5.99 ιντσών οθόνη διατηρεί αναλογίες 18:9, προκειμένου να επιτρέπει εύκολο κράτημα και χρήση με το ένα χέρι. Ο fullview σχεδιασμός της περιορίζει τα περιθώρια εκατέρωθεν της οθόνης μόλις στα 1,9 χιλιοστά, με το ποσοστό οθόνης/σώματος να αγγίζει το 86,4%. Ο φωτισμός της οθόνης προσαρμόζεται ανάλογα με τις συνθήκες φωτισμού του χώρου σας και μπορεί να πέσει μέχρι και τα 2 nits όταν ρίχνετε μια τελευταία ματιά στο κινητό σας μέσα στο σκοτάδι, λίγο πριν κοιμηθείτε. Και επειδή πιθανότατα ήδη γνωρίζετε πως τέτοιες συνήθειες αποβαίνουν επιζήμιες για την ηρεμία του μετέπειτα ύπνου σας, το ειδικό «eye protection mode» περιορίζει το μπλε φάσμα του φωτός έως και 89%, σώζοντας τα μάτια σας από την κόπωση που προκαλεί. Και μιας και αναφερθήκαμε στα μάτια σας, ένα βλέμμα στην ευρυγώνια selfie κάμερα των 8mp, αρκεί για να ξεκλειδώσει το neffos x9, χάρη στην έξυπνη λειτουργία ai face unlock που σκανάρει 106 κομβικά σημεία για να ταυτοποιήσει τον ιδιοκτήτη του κινητού. Αυτό δεν σημαίνει πως η συσκευή στερείται σαρωτή δακτυλικού αποτυπώματος, ο οποίος είναι τοποθετημένος κάτω από τη διπλή κάμερα της πλάτης. Επιστρέφοντας στις selfies, οφείλουμε να υπογραμμίσουμε τα 10 διαθέσιμα επίπεδα ai beautify της arcsoft, ώστε να βελτιώνετε τις ατέλειες του προσώπου σας σε πραγματικό χρόνο. Στην πίσω πλευρά, η κύρια κάμερα με αισθητήρες 13mp+5mp χαρίζει real-time bokeh εφέ στα πορτρέτα σας. Παράλληλα, η εστίαση στο θέμα σας γίνεται αστραπιαία χάρη στην τεχνολογία pdaf.

[![](https://www.techpress.gr/wp-content/uploads/2019/07/neffos-x9g-m1-144x300.jpg)](https://www.techpress.gr/wp-content/uploads/2019/07/neffos-x9g-m1.jpg)Η μπαταρία του x9, όχι μόνο διαθέτει χωρητικότητα 3.060mah αλλά διατηρεί το 80% της, ακόμα και έπειτα από 500 πλήρεις φορτίσεις, για να είστε σίγουροι πως η συσκευή θα σας συντροφεύει για πολύ καιρό, δίχως συμβιβασμούς στις επιδόσεις της.

Ιδιαίτερη προσοχή έχει δοθεί και στο διπλό μικρόφωνο που απομονώνει τους ήχους του περιβάλλοντος όταν μιλάτε στο τηλέφωνο. Το ηχείο επιτρέπει στην ένταση να ανέβει ψηλά, δίχως παραμορφώσεις. Κλείνουμε με δύο χαρακτηριστικά που κέρδισαν την εκτίμησή μας. Η tp-link επέλεξε να εξοπλίσει με 3gb ram τη συγκεκριμένη συσκευή, εξασφαλίζοντας την ταχύτατη απόκρισή της και συγχρόνως της χάρισε dual band συνδεσιμότητα στο wifi. Ετσι, αν το router σας υποστηρίζει το φάσμα των 5ghz, η δικτυακή εμπειρία σας θ[![](https://www.techpress.gr/wp-content/uploads/2019/07/asdas.jpg)](https://www.techpress.gr/wp-content/uploads/2019/07/asdas.jpg)α απογειωθεί!

**m****ας άρεσε**
* Λεπτό και σύγχρονο design
* 3gb ram για απρόσκοπτη χρήση
* Συμφέρουσα τιμή


**Δεν μας άρεσε**
* Δεν θα σας ικανοποιήσει μόνο αν είστε απαιτητικοί gamers




---


**Τεχνικά χαρακτηριστικά**


---


* **Οθόνη**: 5.99 ιντσών hd+ ips, αναλογίας 18:9 fullview, ανάλυσης 1440x720 pixel, 16 εκατ. χρωμάτων • **Επεξεργαστής**: octa-core mediatek mtk6750 με 4xcortex-a53@1.5ghz και 4xcortex-a53@1.0ghz, gpu arm mali-t860mp2@520mhz • **Μνήμη**: 3gb ram • **Αποθηκευτικός** **χώρος**: 32gb επεκτάσιμος με κάρτα microsd (έως 128gb) • **Κάμερα**: διπλή κύρια 13mp+5mp (f/2.0) με phase detection auto-focus (pdaf), real-time bokeh και double flashing light, 1080p/30fps, selfie-cam 8mp με ai beautify λειτουργία και ευρυγώνια λήψη 86° • **Συνδεσιμότητα**: wifi 802.11b/g/n, dual band (5ghz+2.4ghz), bluetooth 4.1 • **extras**: gps/a-gps/glonass, σαρωτής δακτυλικών αποτυπωμάτων, fm radio, micro usb 2.0, 3,5 mm υποδοχή ακουστικών, nfui 8.0, dual sim • **Δίκτυο**:  4g  • **Μπαταρία**: 3.060mah  • **Λειτουργικό**: android 8.1 • **Διαστάσεις**: 159,47x76,31x7,85 χιλ. • **Βάρος**: 168 γρ.


 